	                                                                                                                                                         Eelnõu                                                                                                                                                                                                                                                                                                                                          
NARVA  LINNAVALITSUS


KORRALDUS 

	Narva
	                                                                                     …………….. 2009.a. nr 

	
	


Narva Linnavalitsuse 13.05.2009 korralduse nr 522-k „Kasutusloa väljastamine“ tühistamine
1. ASJAOLUD JA MENETLUSE KÄIK

13.05.2009 andis Narva Linnavalitsus välja korralduse nr 522-k Aleksander Puškini tn 59 autoremonditöökojale kasutusloa väljastamiseks tehnosüsteemide muutmisel. 14.05.2009 toimus Aleksander Puškini tn 59 tulekahju, mille tulemusena ehitise osa ei vasta ehitisele esitatud nõuetele ning autoremonditöökoda ja abiruume ei saa kasutusloa taotlemisel esitatud otstarbel kasutada. Kasutusluba pärast autoremonditöökoja tehnosüsteemide muutmist ei ole veel väljastatud. 15.05.2009 on läbiviidud ehitise ülevaatus, mille käigus selgus et kasutusloa väljastamine on vastuolus Ehitusseadusega. Ehitise ülevaatuse kohta koostati ehitise ülevaatuse akt. Eelnimetatud põhjusel teeme ettepaneku 13.05.2009 väljaantud korraldus tühistada.
2. ÕIGUSLIKUD ALUSED
2.1 Haldusmenetluse seaduse  §64 lõige 1 kohaselt käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.  
2.2 Vastavalt Haldusmenetluse seaduse §64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.

2.3 Haldusmenetluse seaduse §68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.
2.4 Vastavalt Haldusmenetluse seaduse §70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
2.5  Ehitusseaduse §33 lõige 3 kohaselt väljastatakse kasutusluba, kui ehitis vastab õigusaktidega ettenähtud nõuetele.
2.6 Ehitusseaduse §33 lõige 4 kohaselt väljastatakse kasutusluba pärast ehitise ülevaatust ja nõuetele vastavaks tunnistamist.
3. OTSUS
Tühistada Narva Linnavalitsuse 13.05.2009 korraldus nr 522-k „Kasutusloa väljastamine“
4. RAKENDUSSÄTTED

4.1. Korraldus jõustub seadusega sätestatud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

